На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_\_\_\_\_\_ 2014. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Народног музеја Ниш за 2013.годину, број 02 бр.188/2-14 од 21.03.2014. године, који је Одлуком број 02 бр.188/2-14-1 од 21.03.2014. године, усвојио Управни одбор Установе.

 II Решење доставити Народном музеју Ниш, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 25 Статута Народног музеја Ниш, Управни одбор Установе, на седници одржаној 21.03.2014. године донео је Одлуку о усвајању Извештаја о раду и пословању Народног музеја Ниш за 2013.годину, број 02 бр.188/2-14-1.

Народни музеј Ниш је у 2013. години своје деловање усмерио на обележавање два велика јубилеја - 1700 година од потписивања Миланског едикта и 80 година од оснивања Народног музеја. Бројним изложбама, предавањима, кроз различите радионице и медијске наступе установа је обележила ове јубилеје дајући велики допринос прослављању 1700 година од потписивања Миланског едикта.

У 2013. години, увођењем нових технологија осавремењена је стална поставка у логору на Црвеном крсту и целом комплексу. После више деценија оспособљена је пројекциона сала срествима Министарства културе и информисања.

У Народном музеју Ниш у протеклој 2013. години није било повећања броја запослених у односу на 2012. годину. На дан 31.12.2013. године Народни музеј је исказао дефицит у износу од 494.000,00 динара.

Имајући у виду да је Извештај о раду и пословању Народног музеја Ниш за 2013.годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 По овлашћењу-начелник

 Управе за културу

 Небојша Стевановић